**Obec Lúč na Ostrove**

**VŠEOBECNE ZÁVÄZNÉ NARIADENIE**

**Lúč na Ostrove**

**č. 1/2021**

**o výške mesačného príspevku na čiastočnú úhradu výdavkov**

**za pobyt dieťaťa v materskej škole**

**Návrh VZN:**

Vyvesený na úradnej tabuli Obce Lúč na Ostrove, dňa: 04.08.2021

Zvesený z úradnej tabule Obce Lúč na Ostrove, dňa: 20.08.2021

Doručené pripomienky (počet): 0

**Schválené VZN:**

VZN schválené Obecným zastupiteľstvom v Lúči na Ostrove, dňa: 23.08.2021

uzn. č. 30/2021/OZ

VZN vyvesené na úradnej tabuli Obce Lúč na Ostrove, dňa: 24.08.2021

VZN zvesené z úradnej tabule Obce Lúč na Ostrove, dňa: ............................

**Mgr. Ladislav Kiss**

starosta obce

Obec Lúč na Ostrove v súlade s ustanoveniami zákona č. 369/1990 o obecnom zriadení v znení neskorších predpisov a § 7 ods. 4 zákona č. 583/2004 o rozpočtových pravidlách územnej správy v znení neskorších predpisov

**v y d á v a**

**VŠEOBECNE ZÁVÄZNÉ NARIADENIE OBCE**

**o výške mesačného príspevku na čiastočnú úhradu výdavkov za pobyt dieťaťa v materskej škole,**

**v zriaďovateľskej pôsobnosti Obce Lúč na Ostrove**

**číslo: 1/2021**

**Čl. I.**

**Základné ustanovenia**

Toto VZN určuje výšku mesačného príspevku na čiastočnú úhradu výdavkov materskej školy v zriaďovateľskej pôsobnosti obce Lúč na Ostrove pre deti, v ktorej si plnia predprimárne vzdelávanie.

**Čl. II.**

**Výška mesačného príspevku**

(1) Obec v súlade s ustanovením § 28 ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov určuje výšku mesačného príspevku na čiastočnú úhradu výdavkov za pobyt dieťaťa v materskej škole:

- **v sume 10,- Eur mesačne za jedno dieťa.**

Tento príspevok sa uhrádza vopred do 10. dňa v kalendárnom mesiaci.

O výške mesačného príspevku na čiastočnú úhradu výdavkov za pobyt dieťaťa v materskej škole podľa ods. 1 rozhodne riaditeľ materskej školy pre daný školský rok a svoje rozhodnutie písomne oznámi zriaďovateľovi materskej školy v termíne do 30. júna, ktorý predchádza začiatku školského roka.

(2) Mesačný príspevok na čiastočnú úhradu výdavkov za pobyt dieťaťa v materskej škole zákonný zástupca dieťaťa neuhrádza za dieťa

a) pre ktoré je predprimárne vzdelávanie povinné,

b) ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi (podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov),

c) ktoré je umiestnené v zariadení na základe rozhodnutia súdu.

(3) Mesačný príspevok na čiastočnú úhradu výdavkov za pobyt dieťaťa v materskej škole na základe rozhodnutia zriaďovateľa sa neuhrádza za dieťa

a) ktoré má prerušenú dochádzku do materskej školy na viac ako tridsať po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

b) ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

(4) Rozhodnutie o výške mesačného príspevku na čiastočnú úhradu výdavkov za pobyt dieťaťa v materskej škole vydá zákonnému zástupcovi dieťaťa riaditeľ materskej školy v súlade s ustanovením § 5 ods. 6 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

**Čl. III.**

**Záverečné ustanovenia**

1. Toto VZN bolo schválené uznesením Obecného zastupiteľstva v Lúči na Ostrove č. 30/2021/OZ zo dňa 23.08 2021 a nadobúda účinnosť 7. septembra 2021.

Vyvesené na úradnej tabuli dňa : 24.08.2021

Zvesené dňa :

........................................................

Mgr. Ladislav Kiss, starosta obce